
Здравейте ,  

От 1 година и половина нямаме домоуправител на входа -имам писмо от общината /аз така и научих / . Но бившия вече такъв си взима парите ,който са определени от входа за тази длъжност .  

С касиера е същото положение ,само че е нелигитимен от 3 години . С него случая е следния : има събрание на входа преди 3 години . Предложени са двама за поста на касиера . Единия се отказва в полза на другия . Гласуват се и заплащането за касиер и домоуправител . За касиера се гласува малко повече ,за да се подпомогне човекът ,който ще изпълнява тази длъжност ,защото е социално слаб . Но на следващия ден избрания касиер се отказва и вместо да се каже на съседа ,който е бил кандидат за поста ,бившия касиер /този ,който е изпълнявал длъжността до момента / ,взема документацията /не се знае дали изобщо е давана на новия касиер / и продължава да събира таксите от живущите . Сумата за касиер не е свалена и новия -стар касиер взема по – голямо възнаграждение . няма събрание на входа за това ,че избрания касиер се е отказал и да се назначи нов .  

Това продължава и до ден днешен .  

Моля за съдействие и решение на проблемите .  

Опитвала съм да свикам събрание ,но без резултат -всички са само на думи ,но не и на дела . Още повече ,сега в тази обстановка ……оправданията са много .  

Благодаря Ви предварително ! 


 

Здравейте , От 1 година и половина нямаме домоуправител на …
============================================================

 

Здравейте, Руми Христова, 


можете да проведете ОС на ЕС и без да е необходим кворум съгласно посочените от мен разпоредби. Кметът на общината няма правомощия да прповежда ОС на ЕС.


Поздрави,  

адв. Николина Митова  

тел. 0898 303092




Здравейте адвокат Митова ,  

Това ,което сте писали по – горе го знам . Написала съм ,че никой няма желание да направим събрание . Въпросът ми е ,може ли общината да се намеси ,за да се избере домоуправител и касиер . бях чела някъде ,че може ,но не съм запозната  

Благодаря !




Здравейте, Руми Христова,


в случая, за да бъдат разрешени проблемите, е необходимо да се свика общо събрание на етажната собственост. Общото събрание се провежда, ако присъстват лично или чрез представители собственици на най-малко 67 на сто идеални части от общите части на етажната собственост. Ако събранието не може да се проведе в посочения в поканата час поради липса на кворум, събранието се отлага с един час, провежда се по предварително обявения дневен ред и се смята за законно, ако на него са представени не по-малко от 33 на сто идеални части от общите части на етажната собственост.  

 Когато в случаите по ал. 2 липсва изискуемият кворум, събранието се провежда на следващия ден, а ако той е почивен или официален празник, в следващия работен ден, в часа и на мястото, посочени в поканата по чл. 13, ал. 1 за свикване на общото събрание. Ако липсва необходимият кворум по ал. 1, събранието се провежда по предварително обявения дневен ред и се смята за законно, колкото и идеални части от общите части на етажната собственост да са представени.


Поздрави,  

адв. Николина Митова  

тел.0898 303092


